ประชุมบอร์ดNOKไร้ข้อสรุปเพิ่มทุนรอบใหม่ เล็งเสนอใหม่ในอีก 2 สัปดาห์
จากกรณีที่ ในวันนี้ (15 มิ.ย.) บริษัท สายการบินนกแอร์ จ …
15 มิ.ย. 2560

จากกรณีที่ ในวันนี้ (15 มิ.ย.) บริษัท สายการบินนกแอร์ จำกัด (มหาชน) หรือ NOK จะมีการจัดประชุมคณะกรรมการบริษัท โดยมีวาระการประชุมเรื่องการระดมทุนรอบใหม่ หลังจากการเพิ่มทุนรอบแรก NOK ขายได้ทั้งหมด 510,999,882 หุ้น และจำนวนหุ้นคงเหลือ 114,000,118 หุ้น
ล่าสุด แหล่งข่าวจากบริษัท สายการบินนกแอร์ จำกัด (มหาชน) หรือ NOK เปิดเผยว่า ที่ประชุมคณะกรรมการบริษัทวันนี้ได้หารือถึงการดำเนินธุรกิจขององค์กรในภาพรวม และหลักการการขายหุ้นเพิ่มทุนแบบเฉพาะเจาะจง (PP) แต่ที่ประชุมยังไม่ได้เห็นชอบให้ขายหุ้นเพิ่มทุนรอบใหม่แต่อย่างใด เนื่องจากการจัดทำแผนฟื้นฟูกิจการและการขายหุ้นเพิ่มทุนยังขาดตัวเลขสำคัญ เช่น วงเงิน เป้าหมาย และเงื่อนไขในการเพิ่มทุน
ดังนั้น คณะกรรมการฯ จึงมอบหมายให้ทีมบริหารไปรวบรวมข้อมูลที่ชัดเจนก่อนนำเสนอที่ประชุมให้ตัดสินใจอีกครั้ง คาดว่าอีก 2 สัปดาห์นำกลับมาเสนอคณะกรรมการบริษัทได้